Notice
కెయిర్న్‌ ఎనర్జీకి రూ.30వేల కోట్ల పన్ను నోటీస్‌!
న్యూఢిల్లీ: ఆదాయపు పన్నుశాఖ కెయిర్న్‌ ఎనర్జీ సంస్థ నుంచి పన్నులు చెల్లించనందుకుగాను 30 వేల కోట్ల పెనాల్టీ విధించింది. ఆదాయపు పన్నుశాఖ కెయిర్న్‌ ఎనర్జీ సంస్థకు తాజా నోటీసు జారీచేసి రూ.30,700 కోట్లు జరిమానాలుగా చెల్లించాలని ఆదేశించింది. మొత్తం మూలధన లబ్ది 10,247కోట్లు చెల్లించడంలో విఫలం అయినందు న ఈ జరిమానాలు చెల్లించాల్సిందేనని పట్టుబట్టిం ది. ట్రిబ్యునల్‌ ఐటాట్‌ అనువర్తన పన్నువిధింపును స్తంభింపచేసినతర్వాత ఆదాయపు పన్నుశాఖ తాజా డిమాండ్‌నోట్‌ రూ.10,247 కోట్లకు జారీచేసింది. మరో షోకాజ్‌ నోటీసును కూడా జారీచేసింది. ఈ నోటీసు లో జరిమానా ఎందుకు వసూలుచేయరాదో వివ రించాలని పన్ను చెల్లిం పుల జాప్యంపై జరిమా నా ఎందుకు విధించరాదో వివరించాలంటూ నోటీస్‌ను పంపించింది. కెయిర్న్‌ ఎనర్జీ మరో పదిరోజులు వీటిపై వివరణ ఇచ్చేందుకు వ్యవధిఉందని ఐటి అధికారులే చెపుతు న్నారు. 2007 మార్చి 31వ తేదీనాటి మూలధన లబ్ధిపై పన్నుల బకాయిలున్నాయని ఐటిశాఖ వివ రించింది. 2007 డిసెంబరునాటికి ఐటిరటిర్నులు దాఖలు చేయాల్సి ఉండగా కంపెనీ 2014 మార్చి 31వ తేదీ దాఖలుచేసిందని, ఐటిశాఖ 2014 జనవరి 4వ తేదీ ముసాయిదా అసెస్‌మెంట్‌ ఆర్డరు ను జారీచేసిందని వార్తాసంస్థలకు వివరించింది. అసెస్‌మెంట్‌ ఝనవరి 2016నాటికి పూర్తి ఉత్తర్వులు జారీచేస్తూ 20247 కోట్ల రూపాయలు పన్ను చెల్లించాలని, పదేళ్లకు 18,800 కోట్లు వడ్డీ రూపంలో చెల్లించాలని కెయిర్న్‌ ఎనర్జీని ఆదేశిం చింది. అయితే ఐటిశాఖ అప్పిలేట్‌ట్రిబ్యునల్‌ ఈ ఏడాది మార్చి9వతేదీ ఈ ఉత్తర్వును నిలిపివేసింది కెయిర్న్‌ ఎనర్జీ 2006లోనే భారత్‌ నుంచి తన ఆస్తులను బదలాయింపుపై పన్నులు చెల్లించాల్సి ఉందని, స్టాక్‌ఎక్ఛేంజిల్లో జాబితాకు ముందు ఈ బదిలీపై పన్నులు చెల్లించాలని ఐటిశాఖ వాదిం చింది. అయితే డిమాండ్‌మేరకు వడ్డీని వసూలు చేయవద్దని అనువర్తన పన్నువిధానంలో వడ్డీ వసూలు చేయవద్దని సూచించింది. అయితే ఐటాట్‌ కూడా జరిమానాలు విధించడాన్ని నిలిపివేయలేదు. తాజా నోటీసు కూడా జారీచేసినట్లు తేలింది. ఆదా యపుపన్నుశాఖ చట్టాల్లో జరిమానా 100 శాతం నుంచి 300శాతం వరకూ పన్ను బకా యిలపై విధించే అధికారం ఉం టుంది. ఇదిఒక సంజాయిషీ నోటీస్‌ మాత్రమేనని, కంపె నీ వివరణను బట్టి తదుపరి కార్యాచరణ ఉంటుందన్నా రు. ఐటాట్‌ ఉత్తర్వులను అనుసరించి ఆరునెలల నుంచి వడ్డీ వసూలుకు అధి కారం ఉంటుందని వివరిం చింది. జరిమానాలు ఐటిచట్టం సెక్షన్‌ 271(సి)ప్రకారం ఉంటుందని, మూలధన లబ్ధిపై పన్నులు చెల్లించాల్సి ఉంటుం దని వివరించింది. కెయిర్న్‌ ఎనర్జీ తన ఇండియా సంస్థ కెయిర్న్‌ ఇండియాను వేదాంతకు 2011లోనే విక్రయించింది. కంపెనీ మాత్రం తన వాటాదారుల నోటీస్‌లో ఐటిశాఖ జారీచేసిన ఉత్తర్వులనుతీవ్రంగా ప్రతిఘటిస్తుందని, భారత్‌ ఆస్తులకు మాత్రమే పరి మితం అయి ఉంటుందని, వీటి విలువ 750 మిలి యన్‌ డాలర్లకు మించి ఉండదని వాదించింది. భారత్‌బ్రిటన్‌ పెట్టుబడుల ఒప్పందంపరిధిలోనే కెయిర్న్‌ 2015మార్చి 11వతేదీ ఒక వివాదపరిష్కా రం కింద నోటీసును పంపించినట్లు వెల్లడించింది. మొత్తం మీద 30వేల కోట్ల జరిమానా,వడ్డీ అసలు చెల్లించాలంటూ ఐటిశాఖ నోటీసులు జారీచేయడం భారత్‌ పారిశ్రామిక వర్గాలనే కలవరపరిచింది.